Brovst

**Brovst** er en by i Vendsyssel i Jammerbugt kommune, Region Nordjylland, med  innbyggere (2023). Den ligger cirka 16 km øst for Fjerritslev og 15 km sørvest for kommunesenteret Aabybro, og primærrute 11 mellom Aabybro og Fjerritslev går rett forbi byen. Fra 1966 til utgangen av 2006 var Brovst administrasjonssentrum i Brovst kommune.

## Navn og etymologi
Brovst omtales i 1458 som **Brosth**, sammensatt av ordene «bro» og «vist» (som betyr «oppholdssted»).

## Geografi og klima
Byen ligger ca 14 meter over havet. Gjennomsnittstemperaturen er 7,5°C, med gjennomsnitt i juli på 16°C som den varmeste måneden og -0,9°C i januar og februar som de kaldeste månedene. Gjennomsnittlig nedbør er 729 mm, og den tørreste måneden er februar med 38 mm og den våteste er oktober med 81 mm gjennomsnittlig nedbør. 

## Historie
Brovst kirke er fra 1100-tallet, og i utkanten av Brovst ligger herregården Bratskov fra 1300-tallet. Hovedbygningen som står i dag er fra 1550, og sidefløyene er fra 1750. Sørøst for Brovst ligger herregården Oxholm, tidligere et benediktinerkloster kalt Ø kloster fra rundt 1175. Sørvest for Brovst ligger Kokkedal slott, nå hotell, fra rundt år 1400. 

I 1875 beskrives Brovst som «*Brovst med Kirke, Præstegaard og Skole*». 1 km nord for denne kirkelandsbyen, sammen med noe bebyggelse der, ble det bygd et misjonshus i 1887 og sykehus i 1892. 

Stasjonsbyen Brovst vokste opp da Fjerritslev-Frederikshavn jernbane ble anlagt fra 1897 med en jernbanestasjon ved Bratskov. Denne stasjonen er nå revet, men 1,5 km av togskinnene er bevart. I 1901 beskrives byen som «*Brovst med Kirke, Præstegd., Skole, Missionshus (opf. 1887), Amtssygehus (opf. 1892 efter Tegn. af Arkitekterne Wiinholt og Hagerup; Plads for 22 Patienter), Apotek, Lægebolig, Dyrlægebolig, Sparekasse (opr. 28/4 1869...Antal af Konti 659), Købmandsforretninger, Mølle, Bageri, Farveri, samt Jærnbanestation, 1/2 Fjerdingvej fra Kirken, hvor der er en By med Skole, Andelsmejeri, Dampmølle, 2 Møller, Dampsavværk, Købmandsforretninger m.m.*»

Brovst har to minnesteiner som vedrører Slesvigs gjenforening med Danmark i 1920. I en liten lund øverst på Bøge bakker står Jyllands største gjenforeningsstein, avdekket 15. juni 1921 (på ettårsdagen for gjenforeningen). På kirkegården står nord for inngangen en gjenforeningsstein som også minner om Brovst sogns 11 falne i treårskrigen i Slesvig. Ved kirken er det også en minnestein vedrørende  frigjøringen i i 1945.

### Folketall
Brovst Kirkeby og Brovst Stasjonsby er i dag smeltet sammen til ett tettsted, men folketallet har utviklet seg som følger:

## Brovst i dag
Brovst tilhører Brovst sogn. Brovst kirke ligger i den sørenden av tettstedet, reist i romansk stil i en blanding av kvaderstein, naturstein og teglstein. Brovst baptistkirke ligger i sentrum. Herregården Bratskov ble kjøpt av Brovst kommune i 1976, og brukes i dag til konserter og andre arrangementer, og inneholder turistkontor, smed, skomaker og en steinaldersamling.

Brovst skole har litt over 500 elever pr 2019. Av kulturtilbud finnes Brovst Sports- og Kulturcenter, som brukes til badminton og håndball, og byen har også Brovst Speedway Club. Byen har to dagligvareforretninger, flere spesialforretninger, restauranter, kafé og bar, legekontor, apotek, dyrlege, bibliotek og en filial av Sparekassen Vendsyssel.

Severdigheter:
* Bratskov - fredet herregård, nevnt i dokument fra 1317, men hadde da eksistert en stund.
* Brovst kirke - fra 1100-tallet
* Hovedgaten – med små skulpturer av billedhuggeren Peter Lunding
* Oxholm / Ø kloster
* Oxholm mølle
* Kokkedal slott

## Referanser




## Eksterne lenker
* 
*  Brovst - offisiell hjemmeside
*  Jammerbugt kommune
*  Den Store Danske - Hurup